Diari Oficial de la Generalitat Valenciana


Sumari del DOGV 5524, del 31-05-2007 (2007/7086)

RESOLUCIÓ de 23 de maig de 2007, de la Direcció General d'Investigació, Desenrotllament i Innovació Agropecuària, per la qual es declara l'existència d'un fogar de Rhynchophorus ferrugineus (Olivier, 1790), al terme municipal de la Vila Joiosa, i se'n delimiten les àrees de protecció i d'especial vigilància.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5524

Data del DOGV
:   31-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/7086


Data del document
:   23-05-2007

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Vila Joiosa, la
    * tractament fitosanitari
    * malaltia vegetal
    * arboricultura

RESOLUCIÓ de 23 de maig de 2007, de la Direcció General d'Investigació, Desenrotllament i Innovació Agropecuària, per la qual es declara l'existència d'un fogar de Rhynchophorus ferrugineus (Olivier, 1790), al terme municipal de la Vila Joiosa, i se'n delimiten les àrees de protecció i d'especial vigilància. [2007/7086]  
La detecció a la província de València de l'insecte Rhynchophorus ferrugineus (Olivier, 1790), denominat també curculiònid ferruginós, que constituïx una plaga que ataca les palmeres i l'expansió de la qual suposaria un greu perill per als palmerars de la Comunitat Valenciana, ha fet necessària l'adopció de mesures fitosanitàries contra este. En este sentit, l'Orde de 24 de febrer de 2004, de la conselleria d'Agricultura, Pesca i Alimentació, per la qual es declara l'existència oficial de Rhynchophorus ferrugineus a la Comunitat Valenciana, va qualificar d'utilitat pública la lluita contra este i va establir les actuacions obligatòries per a l'eradicació i el control (DOGV núm. 4707, de 08.03.2004). Posteriorment, l'Orde de 7 de novembre de 2005, modifica parcialment la del 24 de febrer (DOGV núm. 5134, de 14.11.2005).  
L'article 7 de l'esmentada Orde de 24 de febrer de 2004, establix que les àrees de protecció i d'especial vigilància, així com les zones afectades, s'establiran per resolució de l'actual Direcció General d'Investigació, Desenrotllament i Innovació Agropecuària, d'acord amb el que es disposa en l'article 11 del Decret 149/2005, de 21 d'octubre, del Consell de la Generalitat, pel qual s'aprova el Reglament Orgànic i Funcional de la conselleria d'Agricultura, Pesca i Alimentació.  
En virtut d'això, i com que s'ha detectat l'existència d'un fogar de la plaga de Rhynchophorus ferrugineus al terme municipal de la Vila Joiosa/Villajoyosa, i de conformitat amb el que es disposa en les disposicions normatives esmendes, resolc:  
Primer   
Declarar l'existència d'un fogar de Rhynchophorus ferrugineus al terme municipal de la Vila Joiosa/Villajoyosa (Alacant).  
Segon   
Establir una àrea de protecció en un cercle de 5 km de radi al voltant del punt situat en partida d'Alcocons, número 29, i de coordenades UTM ED50: S=626284 E=4268209.  
Tercer  
Establir una àrea d'especial vigilància en la corona compresa entre els radis de 5 i 10 km al voltant de l'anterior punt.  
Quart  
El moviment i tractament de les palmeres en estes àrees queda sotmés al que es disposa en l'Orde de 24 de febrer de 2004, de la conselleria d'Agricultura, Pesca i Alimentació, modificada per l'Orde de 7 de novembre de 2005.  
La present resolució no posa fi a la via administrativa i contra esta es pot interposar recurs d'alçada, en el termini d'un mes des de la publicació en el Diari Oficial de la Comunitat Valenciana, davant del secretari autonòmic d'Agricultura i Desenrotllament Rural de la conselleria d'Agricultura, Pesca i Alimentació.  
València, 23 de maig de 2007.- El director general d'Investigació, Desenrotllament i Innovació Agropecuària: Eduardo Primo Millo.